**Cerințe și recomandări privind raportarea datelor statistice necesare pentru calcularea indicatorilor Clasei IC2. Cercetare științifică / creație artistică**

Universitatea raportează activitatea de cercetare pentru **toate cadrele didactice și de cercetare** **titulare** **angajate în universitate la 1 ianuarie 2021[[1]](#footnote-1)** (inclusiv cele angajate in condițiile art. 294 alin. (3) - (5) din Legea nr. 1/2011, cu normă întreagă, cu un contract pe perioadă determinată, valid în perioada de raportare), prin completarea următoarelor informații **:**

* Punctajul total CNATDCU **realizat de către profesori, conferențiari și personalul de cercetare echivalent (CS I, respectiv CS II)**, conform *Fișei de verificare a îndeplinirii standardelor minimale CNATDCU* ***(valabile la 1 ianuarie 2021 – conf. OM 6129/20.12.2016)****, pentru întreaga activitate*;
* Domeniul CNATDCU – toate cadrele didactice
* Indicii Hirsch ai tuturor cadrelor didactice și de cercetare, calculaţi pe fiecare platformă: Google Scholar, Web of Science, Scopus; sau/și punctajul raportat în *Fișa individuală pentru impactul performanței artistice/sportive – pentru întreaga activitate*
* Punctajul total realizat de fiecare cadru didactic și de cercetare titular conform *Fişei individuale de*

*articole şi brevete* (pentru ultimii patru ani, perioada 2017-2020); sau/și punctajul raportat în *Fişa individuală pentru performanța creaţiei artistice/sportive* (pentru ultimii patru ani, perioada 2017-2020).

Pentru pregătirea la nivel instituţional a datelor privind activitatea de cercetare, creaţie artistică, respectiv performanţă sportivă a personalului didactic şi de cercetare, în vederea calculării indicatorilor de calitate din clasa de indicatori *Cercetare ştiinţifică şi creaţie artistică*, recomandăm următoarele etape:

1. **Elaborarea la nivel individual**, de către fiecare cadru didactic și de cercetare, a fișelor individuale specifice şi arhivarea lor electronică, în conformitate cu specificaţiile menționate la ***etapa 1***, detaliată în document.
2. **Centralizarea datelor la nivel de universitate** (respectiv organizarea arhivei electronice cuprinzând datele suport pentru raportare) şi completarea tabelului centralizator la nivel instituţional detaliată în document la ***etapa*** *2* *(datele solicitate sunt disponibile în Anexă).*
3. **Raportarea datelor prin încărcarea în platforma ANS** a tabelelor centralizatoare instituțional, în vederea centralizării informațiilor prin modulul specific de preluare a datelor referitoare la cercetare.

**IMPORTANT: datele din Anexa 1 privind nr. cadre didactice și de cercetare pe funcții didactice și fracții de norme pe ramuri de știință trebuie să corespundă cu cele raportate în ANS, în secțiunea „*Personal didactic și de cercetare (RSI)*”, la data de ref. 1 ian. 2021.**

**Etapa 1 – raportarea la nivel de cadru didactic/cercetător universitate:**

**Fiecare cadru didactic sau de cercetare titular, angajat în universitate** (inclusiv cele angajate în condițiile art. 294 alin. (3) - (5) din Legea nr. 1/2011, cu norma întreaga, cu un contract pe perioada determinata, valid in perioada de raportare) pregătește și centralizează informațiile care descriu propria activitate de cercetare/creaţie artistică/performanță sportivă și le transmite către persoanele responsabile de centralizare la nivel de departament/facultate/universitate, într-o **arhivă electronică** (*cu denumirea: Nume\_Prenume\_An\_abreviere\_facultate*) care să conțină următoarele documente:

1. **Fișa de verificare a îndeplinirii standardelor minimale CNATDCU**

Cerințe pentru raportare:

* Punctajul CNATDCU și criteriile obligatorii neîndeplinite CNATDCU (dacă este cazul) se raportează doar de către profesori, conferențiari și personalul de cercetare echivalent (CSI, respectiv CSII).
* Data de referința este 1 ianuarie 2021 și se va avea în vedere toată activitatea de cercetare, realizată până la 1 ianuarie 2021 (conf. OM 6129/20.12.2016).
* Raportarea la standardele CNATDCU se va face pentru postul ocupat în prezent sau domeniul în care și-au dat abilitarea, daca abilitarea a fost ulterioară concursului pentru ocuparea postului. Cadrele didactice sau de cercetare care nu ocupă un post de profesor, respectiv CS I, dar dețin abilitarea pentru conducerea de doctorat, se vor raporta la standardele pentru abilitare (respectiv profesor universitar).
* Criteriile CNATDCU pe baza cărora se va calcula punctajul se regăsesc în anexele la OM **6129/20.12.2016** și **Anexa 3.1** în cazul Comisiilor de Medicină, Medicină dentară, Farmacie și Anexa 3.2 pentru Comisia Ştiinţele Pământului, valabile la data de 1 ianuarie 2021 și menționate în tabelul din Anexa 3.
* Fișa individuală trebuie să conțină: **a)** numele și semnătura cadrului didactic; **b)** prezentarea detaliată a activităților specifice indicatorilor domeniului CNATDCU (conf. OM 6129/2016) din care să reiasă punctajul cumulat de cadrul didactic si indicatorii care nu se îndeplinesc (dacă este cazul).

**Astfel, în fişele de verificare se includ detaliat toate elementele care aduc puncte conform indicatorilor CNATDCU.** Totodată se menţionează explicit dacă **sunt îndeplinite sau nu criteriile prevăzute în standardele minimale CNATDCU** şi se realizează totalurile pentru punctajele obţinute.

La finalul fişei se realizează totalul general pentru indicatorii din Tabelul privind standardele minimale CNATDCU (Anexa3) (conform coloanei indicatori relevanţi, cei care aduc puncte) şi se menţionează explicit, dacă este cazul, criteriile CNATDCU neîndeplinite.

* **Fișa arhivată se va regăsi atât în format editabil, cât și în format .pdf (care să conțină semnătura cadrului didactic/cercetătorului). Exemplu denumire: Popescu\_G\_FV.**

1. **Fișele de prezentare a indicilor Hirsch, calculați pe fiecare platformă Google Scholar, Web of Science și Scopus**

Cerințe pentru raportare:

* Fiecare cadru didactic și de cercetare titular, angajat în universitate la 1 ianuarie 2021[[2]](#footnote-2) raportează Indicii Hirsh.
* Indicii Hirsh se raportează la o dată din **perioada de raportare**, din următoarele platforme: Google Scholar, Web of Science, Scopus.
* Pentru ramura de știință din domeniile fundamentale Matematică și științe ale naturii, Științe inginerești, Științe biologice și biomedicale (cod\_DF:10, 20, 30), bazele de date folosite pentru citări sunt Web of Science, Scopus şi Google Scholar. **Pentru celelalte ramuri de știință baza de date folosită este Google Scholar. Pentru domeniile artistice și sportive se va folosi un indicator alternativ**. Etapele de acces la platformele Google Scholar, Web of Science și, respectiv, Scopus în vederea calculării indicilor Hirsch sunt descrise în Anexa 4.
* Informațiile privind valoarea indicilor vor fi salvate ca print screen-uri în format PDF (.pdf) **cu numele cadrului didactic și denumirea indicelui** (documentul trebuie să conțină și semnătura cadrului didactic sau a cercetătorului). Exemplu denumire: Popescu\_G\_IGS, pentru indicele Hirsh pe platforma Google Scholar, Popescu\_G\_IWS, pentru Web of Science, respectiv Popescu\_G\_IS pentru Scopus.
  1. **Raportarea citărilor pentru domeniile artistice în Anexa 4.1**

Cerințe pentru raportare:

* + Cadrele didactice sau de cercetare care au postul ocupat în prezent într-unul din domeniile artistice, sau domeniul în care și-au dat abilitarea, daca abilitarea a fost ulterioară concursului pentru ocuparea postului, este într-unul din domeniile artistice, raportează ***citările nominale în publicații de specialitate și cronici în presa scrisă*** conform **Anexei 4.1 - Fişa individuală pentru impactul creaţiei artistice - IC 2.2**
  + Se va avea în vedere întreaga activitate a fiecărui cadru didactic/de cercetare până la 01.01.2021, similar modului în care se are în vedere întreaga activitate de cercetare concretizată în publicații și citări, pentru calcularea indicelui Hirsch.
  + Fiecare citare nominală a unei activităţi de creaţie artistică, realizată în publicații de specialitate și cronici în presa scrisă, se va trece pe un rând separat şi se vor completa datele solicitate pentru acestea: anul de referinţă; datele de identificare a activității artistice şi locul desfășurării acesteia (domeniul, denumirea activitatii, numele evenimentului, locul, data desfăşurării etc.), date de identificare a citării (denumire şi număr publicaţie în care a fost realizată citarea şi anul citării.
  1. **Raportarea citărilor pentru domeniul știința sportului și educației fizice în Anexa 4.2**

Cerințe pentru raportare:

* + Cadrele didactice sau de cercetare care au postul ocupat în prezent în domeniul sportului și educației fizice, sau domeniul în care și-au dat abilitarea, daca abilitarea a fost ulterioară concursului pentru ocuparea postului, este în acest domeniu, raportează ***citările nominale ale activităţilor sportive în publicații de specialitate (si cronici în presa scrisă), titlurile onorifice sau publicaţiile de specialitate (realizată la solicitarea unui organism de specialitate reprezentativ),*** conform **Anexei 4.2 - Fişa individuală pentru impactul performanței sportive - IC 2.2**
  + Se va avea în vedere întreaga activitate a fiecărui cadru didactic/de cercetare până la 01.01.2021, similar modului în care se are în vedere întreaga activitate de cercetare concretizată în publicații și citări, pentru calcularea indicelui Hirsch (Google Scholar, Web of Science, Scopus).
  + Fiecare citare nominală a unei activități sportive (realizată în publicații de specialitate), titlu onorific sau publicaţie de specialitate (realizată la solicitarea unui organism de specialitate reprezentativ), arbitru național se va trece pe un rând separat şi se vor completa datele solicitate pentru acestea: *anul de referință*; *datele de identificare ale activității sportive*, calității recunoscute la nivel de titlu onorific, sau a lucrării de specialitate realizată la solicitarea unor organisme reprezentative la nivel național si internațional; *datele de identificare ale citării*, respectiv ale instituţiei care a acordat titlul onorific sau a organismului de specialitate reprezentativ, care a solicitat publicaţia de specialitate.

1. **Fişa individuală de raportare a articolelor şi brevetelor – Anexa 5**

Cerințe pentru raportare:

* Fiecare cadru didactic și de cercetare titular, angajat în universitate la 1 ianuarie 2021[[3]](#footnote-3) raportează fișa individuală de raportare a articolelor și brevetelor.
* Se vor completa următoarele informații necesare pentru centralizare în Anexa 1 (nivel instituțional):

**a)** codul domeniului CNATDCU pentru care s-a raportat fişa de verificare CNATCDU de către profesori, conferențiari și posturi de cercetare echivalente (CS I, CS II), sau cel specific domeniului de activitate pentru celelalte funcții didactice sau de cercetare (*lectori, șefi de lucrări, asistenți sau posturi de cercetare echivalente*); codul se regăsește în sheet-ul “Domeniul CNATDCU” disponibil în machetă (CNATDCU).

**b)** punctajul CNATDCU – doar de către profesori, conferențiari și posturi de cercetare echivalente (CS I, CS II).

**c și d)** criteriul CNATDCU și indicativ criteriu CNATDCU neîndeplinit (dacă este cazul),

**e)** valorile indicelui Hirsch (Google Scholar, Web of Science, Scopus).

* Se vor raporta articolele şi brevetele publicate/ obținute în ultimii 4 ani (2017, 2018, 2019, 2020) , care respectă următoarele:
  + **Articolele** trebuie să fie publicate în cel puțin unul din următoarele tipuri de jurnale sau volume:
    - Science (<http://www.sciencemag.org/>) sau Nature (<https://www.nature.com/>);
    - jurnale clasificate ISI Roşu, ISI Galben, ISI Alb[[4]](#footnote-4), ISI Arts&Humanities[[5]](#footnote-5), ISI Emerging Sources Citation Index;
    - jurnale indexate ERIH + (revistele pot fi căutate fie după ISSN, fie după denumire pe site-ul https://dbh.nsd.uib.no/publiseringskanaler/erihplus/);
    - volume/jurnale a) ISI Proceedings *(Conference Proceedings Citation Index Science (CPCI-S), Conference Proceedings Citation Index- Social Science & Humanities (CPCI-SSH*)) și b) IEEE Proceedings.
  + **Brevetele** (*nu se raportează cererile de brevete*) trebuie să fie clasificate în cel puțin una din următoarele categorii:
    - *brevete naționale:* înscrise în “Registrul naţional al brevetelor de invenţie”, în cadrul OSIM, Romania;
    - *brevete la nivel european* înregistrate în Oficiul European de Brevete (European Patent Office - EPO)
    - *brevete la nivel internațional*: înregistrate în Organizația Mondială a Proprietății Intelectuale (*OMPI*) sau la alte baze de date internaționale(pentru brevetele internaționale)
      * *brevetele europene și cele internaționale se raportează diferențiat*
    - *brevete triadice*: înregistrate la Oficiul European de Brevete (European Patent Office - EPO), la Oficiul de Brevete şi Mărci a Statelor Unite ale Americii (United States Patent și Trademark Office - USPTO) şi la Oficiul de Brevete al Japoniei (Japan Patent Office - JPO), pentru aceeași invenție şi același solicitant, pentru toate aceste trei oficii. **Se ia în considerare anul obținerii brevetului de la al treilea oficiu.**
* Fiecare articol/brevet va fi trecut pe un rând separat, fiind completate datele solicitate pentru acesta:

**a)** anul publicării articolului, respectiv obținerii brevetului (în cazul articolelor/brevetelor care s-au publicat/ au obținut niveluri diferite de recunoaștere în ani diferiți, acestea vor fi înscrise doar la anul recunoașterii celei mai favorabile),

**b)** titlul articolului/brevetului publicat,

**c)** datele de identificare ale articolului/brevetului: (c.1) **DOI; (**c.2)**WOS** sau (c.3) codul brevetului),

**d)** denumirea revistei în care s-a publicat articolul sau a instituției care a acordat brevetul,

**e)** datele de identificare ale revistei/volumului/brevetului: (e.1) ISSN; (e.2) ISBN (e.3) cod brevet); *Se va trece cel puțin un cod ISSN* *în coloana corespunzătoare (în cazul revistelor ISI este important sa fie raportat ISSN-ul disponibil în clasificarea existentă pe site-ul UEFISCDI sau în platforma Web of Science).*

**f)** categoria care corespunde celei mai favorabile clasificări a revistei, respectiv celui mai favorabil nivel de recunoaștere al brevetului,

* *Încadrarea articolelor ISI în cele trei categorii se va realiza în funcție de lista Journal Citation Reports (JCR) corespunzătoare anului în care a fost publicat articolul. Astfel, un articol publicat în anul 2017 se va raporta conform listei JCR 2017, clasificarea fiind publicată în 2018. IMPORTANT: Pentru articolele publicate în anul 2020, se va avea ca referință lista JCR din 2019 (publicată în 2020). În această raportare nu se face corespondenta cu procesul de premiere a rezultatelor cercetării, realizată de UEFISCDI, care se raportează la ultimele liste publice la momentul premierii. Listele JCR în funcție de care se realizează raportarea sunt disponibile la următorul link:* [*http://www.cnfis.ro/clasificare-reviste-isi/*](http://www.cnfis.ro/clasificare-reviste-isi/)
* *Pentru situațiile excepționale, în care o revistă indexată ISI (SCIE sau SSCI) nu se regăsește în listele disponibile pe site-ul CNFIS (linkul menționat mai sus), revista se caută în bazele de date: Science Citation Index Expanded sau Social Sciences Citation Index și se completează într-o macheta separtă clasificarea (rank) în felul următor: Q1 – corespunde zonei roșii; Q2 – corespunde zonei galbene; Q3 și Q4 corespunde zonei albe. Macheta cu aceste date se va transmite pe email* [*cnfis@cnfis.ro*](mailto:cnfis@cnfis.ro) *(până la data limită a raportării)*

**g)** numărul total de autori ai articolului/brevetului şi

**h)** numărul de autori din universitate (**declarați de universitate în Anexa 1,** ca personal didactic și de cercetare titulare, inclusiv cele angajate in condițiile art. 294 alin. (3) - (5) din Legea nr. 1/2011, cu normă întreagă, cu un contract pe perioadă determinată, valid in perioada de raportare, nu studenții doctoranzi, personalul didactic asociat sau personalul didactic care a ieșit la pensie).

*Se raportează doar articolele în care este menționată afilierea instituțională a cadrelor didactice sau de cercetare angajate în universitate (care îndeplinesc criteriile mai sus menționate).*

**IMPORTANT! Datele care au fost raportate pentru perioada 2017 - 2018 vor fi reverificate pentru validitatea încadrării în categoriile de recunoaștere menționate mai sus, și vor fi completate în formatul nou tabelar.**

* 1. **Fișă individuală pentru performanța creației artistice - IC2.3 (pentru cadrele didactice din domeniul artistic)**

Cerințe pentru raportare:

* + Cadrele didactice sau de cercetare care au postul ocupat în prezent într-unul din domeniile artistice, sau domeniul în care și-au dat abilitarea, daca abilitarea a fost ulterioară concursului pentru ocuparea postului, este într-unul din domeniile artistice, raportează performanța creației artistice prin ***realizarea/participarea la proiecte individuale, de grup și colective, respectiv nominalizările/premiile obținute***, conform **Anexei 5.1 - Fişa individuală pentru performanța creației artistice - IC 2.3 (ultimii 4 ani, 2017-2020).**
  + Se va avea în vedere activitatea fiecărui cadru didactic/de cercetare din ultimii patru ani (2017, 2018, 2019, 2020), până la 01.01.2021, similar modului în care se are în vedere activitate de cercetare concretizată în articole și brevete.
  + Fiecare performanță a activității de creaţie artistică se va trece pe un rând separat şi se vor completa datele solicitate pentru aceasta: *anul de referinţă* (anul în care a fost realizat proiectul de creaţie artistică, respectiv s-a obţinut nominalizarea sau premiul); *datele de identificare a activităţii artistice* şi locul desfășurării acesteia (domeniul, denumirea activitatii etc.), *date de identificare a evenimentului* unde s-a prezentat proiectul sau s-a obtinut nominalizarea/premiul (nume eveniment, locul si data desfasurarii etc), selectarea tipului de performanță prin realizarea/participarea la proiect individual, de grup (de 2-4 participanţi) sau colectiv (de peste 5 participanţi), respectiv nominalizarea/premiul obţinut la nivel național, internațional, sau internațional de vârf, numărul total de participanți la eveniment din cadrul universității (titulari sau angajați pe perioadă determinată conf. LEN nr.1/2011).
  + Punctarea pentru rezultatele la nivel național, internațional si internațional de vârf: 1 punct național, 3 puncte internațional și 5 puncte internațional de vârf. În plus, se completează lista de manifestări internaționale (care nu sunt de vârf).
  + ***Atenție:* Nu sunt admise mai multe variante de încadrare pentru același proiect sau nominalizare, se raportează cea mai bună încadrare!**
  + Lista de manifestări, festivaluri şi concursuri organizate la nivel național, internațional și internațional de vârf, specifice fiecărui domeniu artistic se va regăsi în formatul tabelar de raportare, fiind definitivată cu consultarea unui grup de experți din domeniu.
  1. **Fișă individuală pentru performanța sportivă - IC2.3 (pentru cadrele didactice din domeniul știința sportului și educației fizice)**

Cerințe pentru raportare:

* + Cadrele didactice sau de cercetare care au postul ocupat în prezent în domeniul sportului și educației fizice, sau domeniul în care și-au dat abilitarea, daca abilitarea a fost ulterioară concursului pentru ocuparea postului, este în acest domeniu, raportează performanța sportivă sau recordurile obținute în campionate/brevetele prin ***realizarea/participarea la proiecte individuale, de grup și colective, respectiv nominalizările/premiile obținute***, conform **Anexei 5.2 - Fişa individuală pentru performanța activității sportive - IC 2.3 (ultimii 4 ani, 2017-2020)**
  + Se va avea în vedere activitatea fiecărui cadru didactic/de cercetare din ultimii patru ani (2017, 2018, 2019, 2020), până la 01.01.2021, similar modului în care se are în vedere activitatea de cercetare concretizată în articole și brevete.
  + Fiecare performanță sportivă, record sportiv sau brevet obținut se va trece pe un rând separat şi se vor completa datele solicitate pentru aceasta: *anul de referinţă* (anul de realizare a performanţei /recordului sportiv, respectiv anul de obţinere a brevetului - în cazul în care au obţinut niveluri diferite de recunoaştere în ani diferiţi, acestea vor fi înscrise doar la anul recunoaşterii celei mai favorabile; *datele de identificare a performanţei sportive; date de identificare a campionatului/competiţiei* asimilate campionatelor unde s-a realizat performanţa; *tipul de performanţă/ record/brevet;* numărul total de participanți la eveniment din cadrul universității (titulari sau angajați pe perioadă determinată conf. LEN nr.1/2011).
  + Astfel, tipurile de informații raportate sunt: național: primele 3 locuri; european => primele 6 locuri; mondial : primele 8 locuri, + competiții de reprezentare a României
  + Brevetele obținute de cadrele didactice sau de cercetare se raportează in Anexa 5
  + ***Atenție:* Nu sunt admise mai multe variante de încadrare pentru același proiect sau nominalizare, se raportează cea mai bună încadrare!**
  + Alte specificații privind manifestările sportive la nivel național, european și mondial se vor regăsi în formatul tabelar de raportare, fiind definitivate cu consultarea unui grup de experți în domeniu: Competiții la nivel mondial/Jocuri mondiale, Special Olympic/Jocuri paraolimpice/Jocuri Olimpice

**Indicații generale:**

* toate fișele din arhivele electronice trebuie să conțină numele, prenumele, facultatea și universitatea în care este angajat cadrul didactic sau de cercetătorul;
* toate fișele trebuie să fie în format editabil și în format pdf, semnate și scanate (procedură necesară pentru asumarea responsabilității datelor raportate).

**Etapa 2 – centralizarea datelor la nivel de departament /facultate /universitate**

**Centralizarea** datelor privind activitatea de cercetare a tuturor cadrelor didactice sau de cercetare titulare angajate în universitate se realizează la nivel de departament /facultate /universitate, prin completarea tabelelor centralizatoare Anexa 1 și Anexa 6, Anexa 6.1, Anexa 6.2, pe baza arhivelor electronice ale cadrelor didactice și de cercetare.

1. **Indicații completare** *Anexa 1. Tabel instituțional privind normarea şi activitatea de cercetare a cadrelor didactice şi de cercetare titulare din universitate*

Cerințe pentru raportare:

* Se includ în tabel toate cadrele didactice şi de cercetare titulare (inclusiv cadrele didactice angajate cu normă întreagă, cu un contract pe perioadă determinată conform art.294, din LEN 1/2011, valid în perioada de raportare). **Pentru facilitarea verificărilor interne recomandăm gruparea pe facultăți, respectiv departamente.**
* **Cadrele didactice sau de cercetare al universității se raportează pe un singur rând**. În câmpurile privind datele de identificare ale cadrelor didactice și de cercetare se va nota un cod unic de identificare al acestora, la care să poată facă referire echipa ME și CNFIS/UEFISCDI în momentul în care se solicită, în etapa de verificare/validare a datelor, documentele justificative (arhivele electronice) pentru anumite cadre didactice.
* Raportarea fiecărui cadru didactic și de cercetare se realizează pe trei dimensiuni:
  + **caracteristicile de identificare** ale cadrului didactic sau de cercetare, prin completarea funcției postului pe care-l ocupă ca titular, forma de angajare, respectiv dacă are calitatea de conducător de doctorat (prin selectarea valorii corespunzătoare din lista predefinită).
  + **activitatea didactică**, prin completarea Ramurii de Știință, respectiv a ramurilor de știință în care deține postul, în funcție de ponderea în postul de bază din statul de funcții (*exemplu: dacă un cadru didactic predă la programe aparținând mai multor ramuri de știință, se raportează fracționat, în funcție de ponderea în postul de bază din statul de funcții - maximum două zecimale, suma fracțiilor pentru un cadru didactic având valoarea* ***1***);
  + **activitatea de cercetare**, prin completarea următoarelor date:
    - punctajul CNATDCU doar de către profesori, conferențiari și echivalenți (CSI, respectiv CSII) pentru domeniul de studii corespunzător domeniului pentru care s-a raportat fişa de verificare a îndeplinirii standardelor minimale CNATDCU (din arhiva individuală electronică, fișa arhivată sau *Anexa nr. 5*). Punctajul CNATDCU va fi raportat ca număr întreg (cu excepția anumitor domenii menționate în *Anexa 3. Centralizator privind standardele minimale CNATDCU, coloana L*. În situația în care un cadru didactic nu realizează unul dintre criteriile obligatorii stabilite de CNATDCU, se va menționa "Criteriu neîndeplinit" și indicativul criteriului neîndeplinit.
    - valorile indicilor Hirsch raportate de către cadrele didactice și de cercetare în **Fișele de prezentare a indicilor Hirsch** sau din *Anexa nr. 5* (din arhiva individuală electronică).
    - numărul de citări nominale în publicații de specialitate și cronici în presa scrisă pentru cadrele didactice și de cercetare care au raportat la unul din domeniile artistice - se va nota valoarea din rândul *Total general (nr.citări)* din **Anexa 4.1 - Fişa individuală pentru impactul creaţiei artistice - IC 2.2.**
    - punctajul total pentru impactul performanței sportive, calculat pe baza punctelor acordate pentru fiecare citare a unei activităţi sportive, titlu onorific sau publicaţie de specialitate (realizată la solicitarea unui organism de specialitate reprezentativ) – se va nota valoarea din rândul *Punctaj total (general) pentru impactul performanţei sportive* din **Anexa 4.2 - Fişa individuală pentru impactul performanţei sportive - IC 2.2.**
    - numărul total al articolelor – publicate în jurnale Nature, Science, clasificate ISI zonele roșie/galbena/albă; ISI Arts&Humanities; ISI Emerging Sources Citation Index, indexate ERIH+ sau în volume ISI Proceeding sau IEEE Proceeding, și numărul total al brevetelor naționale, europene, internaționale sau triadice – se vor nota valorile din rândul *Total general (nr.articole / nr.brevete)* din **Anexa 5. Fişa individuală de articole şi brevete - IC2.3 (ultimii 4 ani, perioada 2017-2020).**
    - punctajul total pentru performanța creației artistice, calculat pe baza punctelor acordate pentru fiecare realizare/participare la proiect, nominalizare/premiu obţinut - se vor nota valorile din rândul  *Punctaj total (general) pentru performanța creației artistice* din **Anexa A5.1. Fişa individuală pentru performanţa creaţiei artistice - IC2.3 (ultimii 4 ani, perioada 2017-2020)**
    - punctajul total pentru performanța sportivă, calculat pe baza punctelor acordate pentru fiecare performanţă sportivă/ record sportiv /brevet obţinut – se vor nota valorile din rândul *Punctaj total (general) pentru performanţa sportivă* din **Anexa A5.2. Fişa individuală pentru performanţa sportivă - IC2.3 (ultimii 4 ani, perioada 2017-2020).**
    - contribuția individuală – pentru articole publicate în jurnale Nature sau Science, clasificate ISIzonele roșie/galbena/albă; ISI Arts&Humanities; ISI Emerging Sources Citation Index, indexate ERIH + sau în volume/jurnale ISI Proceeding sau IEEE Proceeding, și pentru brevete naționale, europene, internaționale sau triadice – se va nota cu valorile din rândul *Total contribuție individuală (articole /brevete)* din **Anexa 5. Fişa individuală de articole şi brevete - IC2.3 (ultimii 4 ani, perioada 2017-2020).**

1. **Indicații completare** *Anexa 6. Tabel Instituţional - Articole și Brevete la nivel de universitate*

Cerințe pentru raportare:

* Se includ în tabel toate articolele publicate în jurnale Nature, Science, clasificate ISI zonele roșie/galbenă/albă; ISI Arts&Humanities; ISI Emerging Sources Citation Inde, indexate ERIH+ sau în volume/jurnale ISI Proceeding sau IEEE Proceeding și toate brevetele naționale, europene, internaționale sau triadice publicate, respectiv obținute de cadrele didactice şi de cercetare titulare (inclusiv cadrele didactice angajate cu normă întreagă, cu un contract pe perioadă determinată conform art.294, din LEN 1/2011, valid în perioada de raportare).
* Anexa 6 se va completa prin centralizarea fișelor individuale (*Anexa 5. Fișa individuală de articole și brevete),* ale cadrelor didactice şi de cercetare din universitate, care sunt autori/coautori de articole publicate, respectiv brevete obținute în ultimii patru ani (pentru articolele/brevetele în coautorat la nivelul universității se verifică/menționează numărul de autori, respectiv autori din universitate, **şi se elimină articolele/brevetele duplicate în centralizarea instituțională, ca urmare a raportării acestora de fiecare coautor al universității în fișele individuale.**
* Fiecare articol/brevet este trecut pe un rând separat, cu datele solicitate pentru acesta completate, similar cerințelor pentru Anexa 5.
  1. **Indicații completare** *Anexa 6.1 Tabel instituțional privind performanța creației artistice* **și** *Anexa 6.2 Tabel instituțional privind performanța sportivă*
  + Se includ în tabel toate evenimentele/competițiile/premiile raportate de cadrele didactice și de cercetare în Anexa 5.1, respectiv Anexa 5.2 **(se elimină valorile duplicate)**. Pentru evenimentele/competițiile/premiile/proiectele la care au participat mai multe cadre didactice și de cercetare din cadrul universității (titulari sau angajați pe perioadă determinată, conf. LEN nr. 1/2011), se adaugă numărul total de participanți din universitate.

**Anexă. Tipuri de date privind activitatea de cercetare a cadrelor didactice şi de cercetare titulare din universitate, centralizate la nivel național**

1. ***Date raportate la nivel individual*** *(Anexa 1. Tabel instituțional privind normarea şi activitatea de cercetare a cadrelor didactice şi de cercetare titulare din universitate):*

***Date generale:***

* Funcția cadru didactic sau de cercetare (*Profesor; Conferenţiar; Lector/Şef de lucrări (SL); Asistent; Preparator; Cercetător ştiinţific I (CS I); Cercetător ştiinţific II (CS II); Cercetător ştiinţific III (CS III); Cercetător; Asistent de cercetare*);
* Forma de angajare (*Personal titular cu funcţia de bază în universitate; Personal titular fără funcţia de bază în universitate; Personal cu normă întreagă, cu un contract pe perioadă determinată*);
* Calitate conducător doctorat;
* Norma didactică, fracționată pe ramuri de ştiinţă;

***Date privind activitatea de cercetare:***

* Domeniu studiu raportare CNATDCU – toate cadrele didactice și de cercetare;
* Punctaj CNATDCU – doar de către profesori, conferențiari și personalul de cercetare echivalent (CSI, CSII);
* Criteriu CNATDCU neîndeplinit și Indicativ criteriu CNATDCU neîndeplinit (dacă este cazul);
* Valoare Indice Hirsch (Google Scholar; Scopus și Web of Science)/ Nr.citări creaţie artistică /Punctaj total impact activitate sportivă;
* Nr.articole publicate în jurnale:
  + Nature/Science;
  + clasificate ISI zonele ISI Roşu, ISI Galben, ISI Alb; ISI Arts&Humanities; ISI Emerging Sources Citation Index;
  + indexate ERIH+;
* Nr.articole publicate în volume/jurnale:
  + clasificate ISI proceedings (*Conference Proceedings Citation Index Science (CPCI-S), Conference Proceedings Citation Index- Social Science & Humanities (CPCI-SSH*));
  + clasificate IEEE proceedings.
* Nr.brevete:
  + Triadice, Europene, Internaționale (raportare diferențiată); Naționale;
* Punctaj total performanţă creaţie artistică / Punctaj total performanţă sportive;
* Contribuţie individuală pentru articolele şi brevetele raportate.

1. ***Date raportate la nivel instituțional*** *(Anexa 6. Tabel Instituţional - Articole și Brevete la nivel de universitate):*

* An referinţă;
* Titlul articolului / Titlul brevetului;
* Cod unic de identificare articol: a) DOI/b) WOS sau c) al brevetelui;
* Denumire revistă/Oficiul de brevete;
* Cod a) ISSN jurnal/ b) ISBN/c) unic de identificare brevete;
* Încadrare articol în jurnale, sau publicate în volume/jurnale:
  + Nature/Science;
  + clasificate ISI zonele ISI Roşu, ISI Galben, ISI Alb; ISI Arts&Humanities; ISI Emerging Sources Citation Index;
  + indexate ERIH+;
  + clasificate ISI proceedings (*Conference Proceedings Citation Index Science (CPCI-S), Conference Proceedings Citation Index- Social Science & Humanities (CPCI-SSH*));
  + clasificate IEEE proceedings.
* Încadrare brevet în cea mai bună categorie:
  + Triadice; Europene, Internaționale (raportare diferențiată); Naționale.
* Număr autori (numărul total de autori ai articolului/lucrării/brevet);
* Număr autori din universitate.

***B.1 Date raportate la nivel instituțional*** *(Anexa 6.1 Tabel Instituțional – activitatea artistică la nivel de universitate):*

* An referință;
* Date de identificare activitate de creație artistică;
* Manifestare/festival/concurs
* Proiecte:
  + Proiecte individuale (naționale/internaționale/internaționale de vârf);
  + Proiecte grup (naționale/internaționale/internaționale de vârf);
  + Proiecte colective (naționale/internaționale/internaționale de vârf);
  + Nominalizări individuale (naționale/internaționale/internaționale de vârf);
  + Premii individuale (naționale/internaționale/internaționale de vârf);
* Nr. participanți proiecte grup/proiecte colective (din universitate).

***B.2 Date raportate la nivel instituțional*** *(Anexa 6.2 Tabel Instituțional – performanță sportivă la nivel de universitate):*

* An referință;
* Date de identificare activitate sau performanță sportivă;
* Campionat
* Performanțe sportive obținute în campionate:
  + Universitar - turneu-faza finală (locul 1, locul 2, locul 3);
  + Național -turneu-faza finală (locul 1, locul 2, locul 3);
  + European (locul 1, locul 2, locul 3, locurile 4-6);
  + Competiții internaționale de reprezentare a României (locul 1, locul 2, locul 3);
  + Mondial - *Competiții la nivel mondial/Jocuri mondiale Special Olympic/Jocuri paraolimpice/Jocuri Olimpice* (locul 1, locul 2, locul 3, locul 4, locul 5, locul 6, locurile 7-8)
* Recorduri obținute (național, european, mondial /olimpic)
* Nr. participanți performanță sportivă (din universitate)

1. Nu se raportează date pentru cadre didactice sau titulare care nu aveau la 1 ianuarie 2021 un contract valid de muncă (ex. cadre didactice care s-au pensionat înainte de 1 ianuarie 2021) sau pentru cadrele didactice sau de cercetare asociate (ex. cadre didactice care s-au pensionat, dar pot continua activitatea drept cadru didactic asociat, doctoranzi etc.) [↑](#footnote-ref-1)
2. Nu se raportează date pentru cadre didactice sau titulare care nu aveau la 1 ianuarie 2021 un contract valid de muncă (ex. cadre didactice care s-au pensionat înainte de 1 ianuarie 2021) sau pentru cadrele didactice sau de cercetare asociate (ex. cadre didactice care s-au pensionat, dar pot continua activitatea drept cadru didactic asociat, doctoranzi etc.) [↑](#footnote-ref-2)
3. Nu se raportează date pentru cadre didactice sau titulare care nu aveau la 1 ianuarie 2021 un contract valid de muncă (ex. cadre didactice care s-au pensionat înainte de 1 ianuarie 2021) sau pentru cadrele didactice sau de cercetare asociate (ex. cadre didactice care s-au pensionat, dar pot continua activitatea drept cadru didactic asociat, doctoranzi etc.) [↑](#footnote-ref-3)
4. Lista este disponibilă la următorul link: <https://uefiscdi.ro/scientometrie-reviste>; **Se optează pentru cea mai bună clasare din anul în care a fost publicat articolul**, **indiferent de clasificare IF sau AIS** **sau de categorie (***aceeași revistă poate apărea în zone diferite pentru subdomenii diferite, ex. zona roșie pentru subdomeniul A și zona galbenă pentru subdomeniul B, zona albă pentru subdomeniul C).*Pentru anul 2020 se va utiliza clasificarea din anul 2019, publicată în 2020. Se poate face căutare după ISSN în tabelele disponibile pe site-ul menționat mai sus sau se poate utiliza *Motorul de căutare* pus la dispoziție pe site-ul CNFIS. [↑](#footnote-ref-4)
5. lista este disponibilă la următorul link: https://uefiscdi.ro/scientometrie-reviste [↑](#footnote-ref-5)